Britzelmayria

Britzelmayria on Psathyrellaceae-heimoon kuuluva sienisuku. Se sisältää kaksi lajia, jotka aiemmin luokiteltiin haprakkaisiin (Psathyrella). Ne kasvavat maassa suurina tuppaina. Sienten jalka on juurehtiva.

 Kuvaus 
Itiöemät ovat keskikokoisia ja kasvavat suurina tuppaina maassa. Jalat ovat juurehtivat ja sulautuvat usein yhteen. Suojus on heikosti kehittynyt, eikä näkyviä suojusjäänteitä tyypillisesti ole. Itiöt ovat suuret tai keskikokoiset.

 Levinneisyys 
Britzelmayria-sukua tavataan ainakin Euroopassa, Pohjois-Amerikassa ja Aasiassa. Pitkäjalkahaprakas (Britzelmayria multipedata) on Suomessa harvinainen, eteläinen laji.Kytövuori, Ilkka et al.: Helttasienten ja tattien ekologiataulukko. Teoksessa 

 Taksonomia 
Britzelmayria on nimetty saksalaisen sienitieteilijän Max Britzelmayrin mukaan. Suku sisältää kaksi lajia, jotka erotettiin haprakkaista (Psathyrella) vuonna 2020:
 Britzelmayria supernula
 Pitkäjalkahaprakas (Britzelmayria multipedata)

 Lähteet 

Luokka:Psathyrellaceae